
                              Bucureşti, 22.02.2001








                    Nr. 43/XVIII/3

BIROUL PERMANENT

AL CAMEREI DEPUTAŢILOR

DOMNULUI PREŞEDINTE 

VALER DORNEANU



Vă înaintăm, alăturat, Raportul la proiectul de Lege pentru modificarea şi completarea Legii nr.11/1991 privind combaterea concurenţei neloiale.



La întocmirea raportului, comisia a avut în vedere avizele şi punctele de vedere transmise de:

· Comisia juridică, de disciplină şi imunităţi;

· Consiliul Legislativ;

· Consiliul Concurenţei;

· Camera de Comerţ şi Industrie a României şi a Municipiului Bucureşti.



p.PREŞEDINTE,                                        SECRETAR,

                       Ioan Bivolaru                                           Aurelia Vasile          

                     Nr.43/XVIII/3

RAPORT

asupra proiectului de Lege pentru modificarea şi completarea Legii nr.11/1991 privind combaterea concurenţei neloiale



Cu adresa nr.49 din 6 februarie 2001, Biroul Permanent al Camerei Deputaţilor, în conformitate cu prevederile art.89 din Regulamentul Camerei Deputaţilor, a sesizat în fond Comisia pentru industrii şi servicii, cu dezbaterea şi avizarea acestui proiect de lege. 



Proiectul de lege a fost aprobat de Senat în şedinţa din data de 18 ianuarie 2001 cu respectarea prevederilor art.74 alin.(1) din Constituţia României.



Potrivit prevederilor art.60 din Regulamentul Camerei Deputaţilor, Comisia pentru industrii şi servicii a examinat proiectul de lege menţionat mai sus, în şedinţa din data de 21.02.2001.



Membrii comisiei au examinat proiectul de lege pentru modificarea şi completarea Legii nr.11/1991 privind combaterea concurenţei neloiale supusă aprobării, expunerea de motive la proiectul de lege, avizele favorabile primite de la Comisia juridică, de disciplină şi imunităţi şi Consiliul Legislativ, punctele de vedere trnsmise de Consiliul Concurenţei şi Camera de Comerţ şi Industrie a României şi a Municipiului Bucureşti, şi au hotărât avizarea favorabilă a proiectului de lege şi trimiterea lui spre dezbatere şi adoptare în plenul Camerei Deputaţilor, cu amendamente admise de comisie care se regăsesc în anexă.



Proiectul de lege are ca obiect de reglementare modificarea şi completarea Legii nr.11/1991 privind combateea concurenţei neloiale, în sensul definirii unor termeni ("secret comercial", "fond de comerţ") paralel cu introducerea unor noi contravenţii şi infracţiuni în legătură cu domeniul legii, precum şi majorarea cuantumului sancţiunilor prevăzute de legea în vigoare.



Aceste modificări şi completări au fost necesare întrucât, prin semnarea de către România în ianuarie 1995, a Acordului privind aspectele de proprietate intelectuală legate de comerţ (TRIPS) a trebuit să se prevadă în legislaţia naţională şi în practica internă, mijloacele legale pentru cetăţeni şi companii, în vederea împedicării dezvăluirii, achiziţionării sau folosirii secretelor de comerţ de către alţii, fără consimţământul titularului de secret de comerţ.



Având în vedere că unele din modificările propuse vizează regimul infracţiunilor din domeniul concurenţei neloiale, proiectul de lege se încadrează în categoria Legilor organice.



p.PREŞEDINTE,                                    SECRETAR,

                       Ioan Bivolaru                                       Aurelia Vasile
Expert,

Viorela Gondoş

Parlamentul  României

Comisia pentru industrii si servicii

                                                                                                                                                                     Anexa 

A M E N D A M E N T E     A D M I S E 

la proiectul de Lege pentru modificarea şi completarea Legii nr.11/1991 privind combaterea concurenţei neloiale

Nr.

crt.
Forma adoptată de Senat.

Lege penru modificarea şi completarea Legii nr.11/1991 privind combaterea concurenţei neloiale


Amendamente admise

(Autorul)
Motivaţia

0
1
2
3

1
Lege penru modificarea şi completarea Legii nr.11/1991 privind combaterea concurenţei neloiale


     Nemodificat.


2
     Art.I - Legea nr.11/1991 privind combaterea concurenţei neloiale, publicată în Monitorul Oficial al României, Partea I, nr.24 din 30 ianuarie 1991, cu modificările ulterioare, se modifică şi se completează după cum urmează:


     Nemodificat.


0
1
2
3

3. 
     1. Articolul 1 va avea următorul cuprins:

     Art.1. - Comercianţii sunt obligaţi să-şi exercite activitatea cu bună credinţă şi potrivit uzanţelor cinstite, în vederea menţinerii şi promovării concurenţei loiale şi a intereselor consumatorilor.


     Articolul 1 va avea următorul cuprins:

     Art.1. - Comercianţii sunt obligaţi să-şi exercite activitatea cu bună credinţă, potrivit uzanţelor cinstite, cu respectarea intereselor consumatorilor şi a cerinţelor concurenţei loiale.

     Comisia pentru industrii şi servicii.
     Formularea va fi mai clară, deoarece "activitatea cu bună credinţă" nu se exercită pentru menţinerea şi promovarea concurenţei loiale, ci pentru respectarea acesteia.



4. 
     2. După articolul 1 se introduce articolul 11, cu următorul cuprins:

     Art.11. - În înţelesul prezentei legi:

     a) sunt considerate ca fiind contrare uzanţelor comerciale cinstite, utilizarea în mod neloial a secretelor comerciale ale unui comerciant prin practici de genul neexecutării unilaterale a contractului sau utilizării unor proceduri neloiale, abuzului de încredere, incitării la delict şi achiziţionării de secrete comerciale de către terţi care cunoşteau că respectiva achiziţie implică astfel de practici, de natură să afecteze poziţia comercianţilor concurenţi pe piaţă;


     Art.11 lit.a) din Proiect va avea următoarea formă:

     a) sunt considerate ca fiind contrare uzanţelor comerciale cinstite, de natură să afecteze poziţia comercianţilor concurenţi pe piaţă, fapte de genul: utilizarea în mod neloial a secretelor comerciale ale unui comerciant, neexecutarea unilaterală a contractului, utilizarea unor proceduri neloiale, abuzul de încredere, incitarea la delicte şi achiziţionarea de secrete comerciale de către terţii care cunoşteau că respectiva achiziţie implică astfel de practici.

     Comisia pentru industrii şi servicii
     Această modificare este necesară întrucât textul iniţial era ambiguu, fără să reiasă că ar fi o enumerare exemplificativă a formelor pe care le pot îmbrăca practicile contrare uzanţelor comerciale cinstite.

5. 
     b) constituie secret comercial informaţia care, în totalitate sau în conexarea exactă a elementelor acesteia, nu este în general cunoscută sau nu este uşor accesibilă persoanelor din mediul care se ocupă în mod obişnuit cu acest gen de informaţie, dobândeşte o valoare comercială prin faptul că este secretă, iar deţinătorul a luat măsuri rezonabile, ţinând cont de circumstanţe pentru a fi menţinută în regim de secret.

     Protecţia secretului comercial operează atât timp cât condiţiile enunţate la alineatul precedent sunt îndeplinite.


     Nemodificat.


6. 
     c) constituie fond de comerţ, ansamblul bunurilor mobile şi imobile, corporale sau necorporale (mărci, firme, embleme, brevete de invenţii, vad comercial), utilizate de un comerciant în vederea desfăşurării activităţii sale.


     Nemodificat.




7. 
     3. Articolul 2 va avea următorul cuprins:

     Art.2. - Constituie concurenţă neloială, în sensul prezentei legi, orice act sau fapt contrar uzanţelor cinstite în activitatea industrială şi de comercializare a produselor, execuţie a lucrărilor, precum şi de efectuare a prestărilor de servicii.


     Nemodificat.




8. 
     4. La articolul 4, literele c), e), g) şi j) ale alineatului 1 vor avea următorul cuprins:

     c) divulgarea, achiziţionarea sau folosirea unui secret comercial de către un comerciant sau un salariat al acestuia, fără consimţământul deţinătorului legitim al respectivului secret comercial şi într-un mod contrar uzanţelor comerciale cinstite;


     Nemodificat.


9. 
      e) încheierea de contracte sau practicarea unui sistem de vânzări prin care cumpărătorul ar urma să primească un premiu, care depinde exclusiv de o tragere la sorţi sau de hazard;


     Nemodificat.   




10. 
      g) comunicarea, chiar făcută confidenţial, sau răspândirea de către un comerciant de afirmaţii mincinoase asupra unui concurent sau mărfurilor/serviciilor sale, afirmaţii de natură să dăuneze bunului mers al întreprinderii concurente;


     Nemodificat.


11. 
     j) concedierea sau atragerea unor salariaţi ai unui comerciant, în scopul înfiinţării unei societăţi concurente care să capteze clienţii acelui comerciant sau angajarea salariaţilor unui comerciant în scopul dezorganizării activităţii sale.


     Nemodificat.




12. 
     5. Alineatele 2, 4 şi 5 ale articolului 4 vor avea următorul cuprins:

     (2) Contravenţiile de la lit.b)-e) se sancţionează cu amendă de la 3.000.000 lei la 5.000.000 lei, iar cele de la lit.f)-j) cu amendă de la 5.000.000 lei la 10.000.000 lei. Actualizarea cuantumului amenzilor se face în funcţie de rata inflaţiei, prin hotărâre a Guvernului.


     Cuantumul amenzilor prevăzute la art.4 alin.(2) din Proiect se impune să fie modificat în sensul următor:

     (2) Contravenţiile de la lit.b)-e) se sancţionează cu amendă de la 2.000.000 lei la 100.000.000 lei, iar cele de la lit.f)-j) cu amendă de la 5.000.000 lei la 150.000.000 lei. Actualizarea cuantumului amenzilor se face în funcţie de rata inflaţiei, prin hotărâre a Guvernului.

     Comisia pentru industriişi servicii


     Acestă modificare a cuantumului amenzilor este necesară deoarece sancţiunile pentru practici neloiale trebuie corelate cu cele din Legea concurenţei.

13. 
     (4) Contravenţiile se constată, la sesizarea părţii vătămate, a Camerelor de Comerţ şi Industrie sau din oficiu, de către personalul de control împuternicit în acest scop de Consiliul Concurenţei şi Oficiul Concurenţei, care aplică şi amenda.
     (4) Contravenţiile se constată, la sesizarea părţii vătămate, a Camerelor de Comerţ şi Industrie sau din oficiu, de către personalul de control împuternicit în acest scop de Oficiul Concurenţei, care aplică şi amenda.

     Comisia pentru industrii şi servicii


      De la art.4 alin.(4) va fi scos Consiliul Concurenţei, ca organ ce are atribuţii în constatarea contravenţiilor şi aplicarea amenzilor, în baza Legii nr.11/1991.

    Prin introducerea alineatului următor se delimitează clar atribuţiile celor două instituţii în probleme de concurenţă neloială.



14. 

     Se va introduce un nou alineat, acesta devenind alin.(41) şi care va avea următorul conţinut:

     (41) În cazurile de concurenţă neloială ce afectează în mod semnificativ funcţionarea concurenţei pe piaţa relevantă afectată, Oficiul Concurenţei va sesiza Consiliul Concurenţei pentru soluţionarea cazului în conformitate cu dispoziţiile Legii concurenţei.

     Oficiul Concurenţei va transmite camerelor de comerţ şi industrie teritoriale, actele de decizie adoptate pentru cazurile de concurenţă neloilă care constituie contravenţie, conform prevederilor prezentei legi.

     Comsia pentru industrii şiservicii


     Acest alineat nou este justificat de necesitatea aplicării corecte a Legii concurenţei în cazurile în care practicile anticoncurenţiale au la bază săvârşirea de practici neloiale.

     Pentru completarea şi ţinerea la zi a bazei de date"Incidenţe comerciale" care funcţionează la camerele de comerţ şi industrie.



15. 
     (5) Prevederile alin.(1) se completează cu dispoziţiile Legii nr.32/1968 privind stabilirea şi sancţionarea contravenţiilor, cu modificările şi completările ulterioare, cu excepţia art.25-27.


     Alin.(5) se va modifica după cum urmează:

     (5) Prevederile alin.(1) se completează cu dispoziţiile Legii nr.32/1968 privind stabilirea şi sancţionarea contravenţiilor, cu modificările şi completările ulterioare, cu excepţia art.13 şi art.25-27. Termenul de prescripţie este de 3 ani.

     Comisia pentru industrii şi servicii

 
     Această modificare se impune întrucât termenul de prescripţie de 3 luni, prevăzut de art.13 din Legea nr.32/1968, este prea scurt pentru a constata şi sancţiona contravenţiile prevăzute în Legea nr.11/1991, ţinând seama de aspectele specifice ale practicilor neloiale, probarea acestora necesitând un termen mai mare.



16. 
     6. Articolul 5 va avea următorul cuprins:

     Folosirea unei mărci de produse sau sevicii, unei indicaţii geografice de natură a produce confuzie cu cele folosite legitim de alt comerciant se pedepseşte în condiţiile legii.

     Producerea în orice mod, importul, exportul, depozitarea, oferirea spre vânzare sau vânzarea unor mărfuri/servicii purtând menţiuni false privind mărcile şi indicaţiile geografice în scopul de a induce în eroare pe ceilalţi comercianţi şi pe beneficiari se pedepseşte în condiţiile legii.

     Constituie infracţiune şi se pedepseşte cu închisoare de la 6 luni la doi ani sau cu amendă de la 15.000.000 până la 50.000.000 lei:


     Art.5 alin.(3) din proiect va avea următorul cuprins:

     Se propune eliminarea.

     Se propune eliminarea.

     Constituie infracţiune şi se pedepseşte cu închisoare de la 6 luni la doi ani sau cu amendă de la 15.000.000 lei la 200.000.000 lei.

     Comisia pentru industrii şi servicii
     Prevederile celor două alineate au fost preluate în cadrul lit.a) al art.5 şi respectiv lit.g) al aceluiaşi articol.

     Această modificare este necesară pentru corelarea amenzilor prevăzute pentru săvârşirea practicilor neloiale cu amenzile prevăzute de Legea concurenţei.



17. 
      a) folosirea unei firme, unei embleme, unui ambalaj, unui desen sau model industrial, a unei invenţii ori topografii a unui circuit integrat de natură a produce confuzie cu cele folosite legitim de alt comerciant;


      a) folosirea unei firme, invenţii, mărci, indicaţii geografice, desen sau model industrial, topografii a unui circuit integrat, embleme sau ambalaj de natură a produce confuzie cu cele folosite legitim de alt comerciant;

     Comisia pentru industrii şi servicii


     Pentru armonizare cu prevederile legilor speciale din domeniul proprietăţii industriale şi pentru rigoarea textului.

18. 
      b) punerea în circulaţie de mărfuri contrafăcute şi/sau pirat, a căror comercializare aduce atingere titularului mărcii şi induce în eroare consumatorul asupra calităţii produsului/serviciului;

 
     Nemodificat.


19. 
     c) folosirea în scop comercial a rezultatelor unor experimentări a căror obţinere a necesitat un efort considerabil sau a altor informaţii secrete în legătură cu acestea, transmise autorităţilor.


     Nemodificat.




20. 
     d) divulgarea unor informaţii prevăzute la litera c), cu excepţia situaţiilor în care dezvăluirea acestor informaţii este necesară pentru protecţia publicului sau cu excepţia cazului în care s-au luat măsuri pentru a se asigura că informaţiile sunt protejate contra exploatării neloiale în comerţ, dacă aceste informaţii provin de la autorităţile competente;


     Nemodificat. 




21. 
     e) divulgarea, achiziţionarea sau utilizarea secretului comercial de către terţi, fără consimţământul deţinătorului său legitim, ca rezultat al unei acţiuni de spionaj comercial sau industrial;


     Nemodificat.


22. 
     f) divulgarea sau folosirea secretelor comerciale de către persoane aparţinând autorităţilor publice, precum şi de către persoane împuternicite de deţinătorii legitimi ai acestor secrete pentru a-i reprezenta în faţa autorităţilor publice;


     Nemodificat.




23. 
g) producerea în orice mod, importul, exportul, depozitarea, oferirea spre vânzare sau vânzarea unor mărfuri/servicii purtând menţiuni false privind brevetele de invenţii, desenele sau modelele industriale, topografiile de circuite integrate, alte tipuri de proprietate intelectuală cum ar fi aspectul exterior al firmei, design-ul vitrinelor sau cel vestimentar al personalului, mijloacele publicitare şi alte asemenea, originea şi caracteristicile mărfurilor, precum şi cu privire la numele producătorului sau comerciantului, în scopul de a introduce în eroare pe ceilalţi comercianţi şi pe beneficiari.

     Prin menţiuni false asupra originii mărfurilor se înţeleg orice indicaţii de natură a face să se creadă că mărfurile au fost produse într-o anumită localitate, într-un anumit teritoriu sau într-un anumit stat.

     Nu se socoteşte menţiune falsă asupra originii mărfurlor denumirea unui produs al cărui nume a devenit generic şi indică în comerţ numai natura lui, afară de cazul când denumirea este însoţită de o menţiune care ar putea face să se creadă că are acea origine.


     g) producerea în orice mod, importul, exportul, depozitarea, oferirea spre vânzare sau vânzarea unor mărfuri/servicii purtând menţiuni false privind brevetele de invenţii, mărcile, indicaţiile geografice, desenele sau modelele industriale, topografiile de circuite integrate, alte tipuri de proprietate intelectuală cum ar fi aspectul exterior al firmei, design-ul vitrinelor sau cel vestimentar al personalului, mijloacele publicitare şi alte asemenea, originea şi caracteristicile mărfurilor, precum şi cu privire la numele producătorului sau comerciantului, în scopul de a induce în eroare pe ceilalţi comercianţi şi pe beneficiari.

     Prin menţiuni false asupra originii mărfurilor se înţeleg orice indicaţii de natură a face să se creadă că mărfurile au fost produse într-o anumită localitate, într-un anumit teritoriu sau într-un anumit stat.

     Nu se socoteşte menţiune falsă asupra originii mărfurlor denumirea unui produs al cărui nume a devenit generic şi indică în comerţ numai natura lui, afară de cazul când denumirea este însoţită de o menţiune care ar putea face să se creadă că are acea origine.

     Comisia pentru industrii şi servicii
   Pentru eliminarea unei repetări inutile a textului propus la pct.16, alin.(2) din anexă şi pentru asigurarea unei formulări competente.

     S-a strecurat o greşeală de redactare ce trebuie corectată în sensul că sintagma "introduce în eroare" va fi "induce în eroare".

24. 
     7. Articolul 6 va avea următorul cuprins:

     Art.6. - Persoana care săvârşeşte un act de concurenţă neloială va fi obligată să înceteze sau să înlăture actul, să restituie documentele confidenţiale însuşite în mod ilicit de la deţinătorul lor legitim şi, după caz, să plătească despăgubiri pentru daunele pricinuite, conform legislaţiei în vigoare.


     Nemodificat.    




25. 
     8. Articolul 7 se completează cu un nou alineat, alin.2, care va avea următorul cuprins:

     La cererea deţinătorului legitim al secretului comercial, instanţa poate dispune măsuri de interzicere a exploatării industriale şi/sau comerciale a produselor rezultate din însuşirea ilicită a secretului comercial sau distrugerea acestor produse. Interdicţia încetează când informaţia protejată a devenit publică.


     Nemodificat.




26. 
          9. Articolul 8 va avea următorul cuprins:

     Art.8. - Acţiunea penală, în cazurile prevăzute la art.5, se pune în mişcare la plângerea părţii vătămate ori la sesizarea camerei de comerţ şi industrie teritoriale sau a altei organizaţii profesionale sau la sesizarea persoanelor împuternicite de către Oficiul Concurenţei şi Consiliul Concurenţei.
     9. Articolul 8 va avea următorul cuprins:

     Art.8. - Acţiunea penală, în cazurile prevăzute la art.5, se pune în mişcare la plângerea părţii vătămate ori la sesizarea camerei de comerţ şi industrie teritoriale sau a altei organizaţii profesionale sau la sesizarea persoanelor împuternicite de către  Oficiul Concurenţei.

     Comisia pentru industrii şi servicii


     Din conţinutul art.8 din Proiect se va elimina Consiliul Concurenţei ca organ ce are atribuţii referitoare la sesizarea prealabilă pentru punerea în mişcare a acţiunii penale.



27. 

     Se va introduce un nou alineat la art.8, devenit alin.(2) cu următoarea formă:

     (2) În aplicarea prezentei legi, Oficiul Concurenţei va avea puterile de investigaţie pevăzute la art.39-46 din Legea concurenţei nr.21/1996.

      Comisia pentru industrii şi servicii
     Acest alineat nou este necesar întrucât în Legea nr.11/1991 nu este prevăzută nici o procedură de constatare şi sancţonare a practicilor contrare uzanţelor comerciale cinstite.



28. 
     Art.II. - Legea nr.11/1991 privind combaterea concurenţei neloiale, publicată în Monitorul Oficial al României, Partea I, nr.24 din 30 ianuarie 1991, cu modificările ulterioare, precum şi cu completările aduse prin prezenta lege, se va republica în Monitorul Oficial al României, 
dându-se textelor o nouă numerotare.


     Nemodificat.  




                                             p.PREŞEDINTE,                                                          SECRETAR,

                                                Ioan Bivolaru                                                            Aurelia Vasile

                                                                                                                                                      RAPORTORI:

                                                                                                                                                       Dep. István Antal UDMR

                                                                                                                                                       Dep. Ioan Bivolaru PDSR-SDU

                                                                                                                                                       Dep. Aurelia Vasile PDSR-SDU
Expert,

Viorela Gondoş

